
Ministru kabineta sēdes protokollēmums

Informatīvais ziņojums "Par atbalstu Eiropas Savienības Austrumu pierobežas konkurētspējas stiprināšanai"

· 1. Pieņemt zināšanai iesniegto informatīvo ziņojumu.
· 2. Vides aizsardzības un reģionālās attīstības ministrijai izvērtēt iespēju piesaistīt finansējumu Latvijas Austrumu pierobežas attīstībai no pieejamajiem atbalsta instrumentiem Eiropas Savienības fondu 2021.–2027. gada plānošanas periodā, Eiropas Savienības kohēzijas politikas programmas 2021.-2027.gadam vidusposma pārskatīšanas ietvaros sniedzot Finanšu ministrijai priekšlikumu līdzekļu novirzīšanai divējādās lietojamības infrastruktūras izveidei. Nākotnes Kohēzijas politikas kontekstā Vides aizsardzības un reģionālās attīstības ministrijai sniegt priekšlikumus atbalsta nodrošināšanai Eiropas Savienības Austrumu pierobežas attīstībai, kas robežojas ar Krieviju un Baltkrieviju.
· 3. Ministru kabineta 2023.gada 4.jūlija sēdes protokola Nr. 35 43.§ “Latvijas Republikas nacionālā pozīcija Nr. 1 “Par Eiropas Savienības daudzgadu finanšu shēmas 2021.-2027. gadam vidusposma pārskatu”” 2.punktā dotā uzdevuma izpildei, Vides aizsardzības un reģionālās attīstības ministrijai sadarbībā ar Aizsardzības ministriju, Iekšlietu ministriju, Klimata un enerģētikas ministriju, Satiksmes ministriju un Zemkopības ministriju veikt kopīgu vērtēšanas kritēriju izstrādi, uz kā pamata izvērtējot pašvaldību sākotnēji iesniegtos priekšlikumus par aktuālām infrastruktūras izveides un atjaunošanas vajadzībām mobilitātes un pakalpojumu jomās, sagatavot un vides aizsardzības un reģionālās attīstības ministram sešu mēnešu laikā pēc informatīvā ziņojuma izskatīšanas Ministru kabinetā iesniegt Ministru kabinetā informatīvo ziņojumu par mobilitātes un pakalpojumu infrastruktūras attīstību Eiropas Savienības Austrumu pierobežas konkurētspējas stiprināšanai, iekļaujot tajā divējādas lietojamības mobilitātes un pakalpojumu infrastruktūras kartējumu un šo projektu ieviešanai nepieciešamo finansējuma apjomu.

